

SEITSEMÄSLUOKKALAISEN VALINNAISAINEOPAS 2022  
YLIKYLÄN KOULULLA

Sisällysluettelo

[1. VALINNAISAINEET 2022-2024 3](#_Toc61269068)

[2. ARVIOINTI 3](#_Toc61269069)

[3. VALINNAINEN KUVATAIDE 4](#_Toc61269070)

[4. VALINNAINEN LIIKUNTA 4](#_Toc61269071)

[5. VALINNAINEN MUSIIKKI 4](#_Toc61269072)

[6. VALINNAINEN KOTITALOUS 5](#_Toc61269073)

[7. DRAAMA 5](#_Toc61269074)

[8. VALINNAINEN HISTORIA 6](#_Toc61269075)

[9. PALLOPELIT 6](#_Toc61269076)

[10. KEHO JA LIIKE 6](#_Toc61269077)

[11. TAITAVAKSI LIIKKUJAKSI 6](#_Toc61269078)

[12. TEKNINEN TYÖ 2/4 tuntia 6](#_Toc61269079)

[13. TEKSTIILITYÖ 7](#_Toc61269080)

[14. MINÄ JA ME TUKIOPPILAINA 7](#_Toc61269081)

[15. KANSAINVÄLISYYTTÄ JA ENGLANTIA 8](#_Toc61269082)

[16. MEDIATAITO 8](#_Toc61269083)

[17. TIETOTEKNIIKKA 9](#_Toc61269084)

[18. YRITTÄJYYS TUTUKSI 9](#_Toc61269085)

[19. KOTITALOUDEN MONITAITAJA 9](#_Toc61269086)

[20. B2-KIELET (saksa, ranska, venäjä) 10](#_Toc61269087)

[1. SAKSA 10](#_Toc61269088)

[2. RANSKA 11](#_Toc61269089)

[3. VENÄJÄ 11](#_Toc61269090)

# VALINNAISAINEET 2022-2024

Kahdeksannella ja yhdeksännellä luokalla opiskellaan kuusi tuntia viikossa valinnaisaineita. Kaikkien valinnaisaineiden laajuus on kaksi tuntia viikossa kahden vuoden ajan. Jokainen oppilas valitsee siis itselleen **kolme valinnaisainetta**, joista vähintään yhden tulee olla taito- ja taideaineen valinnainen. (kuvataide, musiikki, kotitalous, liikunta). Lisäksi oppilas tekee **kaksi varavalintaa** siltä varalta, että valinnaisaineryhmää ei synny.

Valinnaisaineita sitoudutaan opiskelemaan kaksi vuotta eli **8. ja 9. luokan ajan**. Yläluokkien aikana valinnaisainetta voi vaihtaa **vain erittäin perustellusta** syystä. Siksi kannattaa harkita tarkkaan, mitkä valinnaisaineet valitsee. Esimerkiksi heikko menestyminen valinnaisaineen opinnoissa ei oikeuta automaattisesti valinnaisaineen vaihtamiseen.

# ARVIOINTI

**1. Taito- ja taideaineiden valinnaiset KU, MU, KO, LI (merkitty punaisella oppaaseen)**

Taito- ja taideaineiden valinnaisissa on numeroarviointi 4-10. Taito- ja taideaineiden valinnaisista ei kuitenkaan tule erillistä arviota lukuvuositodistukseen tai päättötodistukseen. Kunkin taide- ja taitoaineen päättöarviointi tehdään siinä vaiheessa, kun ko. oppiaineen koko oppimäärä on opiskeltu. Jos oppilas valitsee esimerkiksi kotitalouden valinnaisen, annetaan kotitalouden päättöarviointi vasta valinnaisen loppuessa eli 9. luokalla. Mikäli oppilas ei valitse kotitaloutta valinnaiseksi, annetaan päättöarviointi 7. luokan lopussa ja numero siirtyy 9. luokan päättötodistukseen.

**2. Muut valinnaisaineet**

Muissa valinnaisaineissa on myös numeroarviointi 4-10. Todistukseen merkitään valinnaisaineen nimi, laajuus ja arvosana. Ranskan, saksan ja venäjän B2- oppimäärän kielissä arvosanan tilalle voidaan huoltajan kirjallisen pyynnön myötä vaihtaa päättöarvosanaksi "hyväksytty".

Tällä hetkellä valinnaisten vieraiden kielten arvosanat lasketaan mukaan siihen keskiarvoon, jolla haetaan peruskoulun jälkeisiin koulutuksiin. Ammatilliseen koulutukseen haettaessa otetaan lisäksi huomioon valinnaisaineiden arvosanat, mikäli valinnaisaine liittyy johonkin yhteiseen oppiaineeseen. Yhteisiin oppiaineisiin kuulumattomia valinnaisaineita ovat ”Minä ja Me tukioppilaina”, “Kansainvälisyyttä ja englantia”, “Mediataito”, “Kotitalouden monitaitaja”, “ Yrittäjyys tutuksi” sekä ”Tietotekniikka”.

Tarkempia tietoja **valinnaisaineiden sisällöistä** saa valinnaisaineiden opettajilta. Jos **valinnaisainevalinnat** tuottavat hankaluuksia tai valinnaisaineiden valintaan liittyy kysyttävää, olkaa yhteydessä opinto-ohjaajiin. **Ryhmien muodostamisesta** puolestaan vastaavat apulaisrehtorit / rehtorit.

Oppilaanohjaaja Sari Sarviaho 044 4972 674 ja Jaana Elorinne 0503169577

apulaisrehtori Ari Roppola 050 3169 439

sähköposti: [etunimi.sukunimi@edu.kempele.fi](mailto:etunimi.sukunimi@edu.kempele.fi)

Lisää valinnaisaineista myös kunnan kotisivuilta ”Valinnaisaineiden ainekohtaiset opetussuunnitelmat”: <https://www.kempele.fi/media/tiedostot/varhaiskasvatus-ja-opetus/perusopetus/opetussuunnitelmat/ops-kempele-2016-valinnaisaineet.pdf>

# VALINNAINEN KUVATAIDE

Valinnainen kuvataide on syventävä taide- ja taitoaine. Se sopii sinulle, joka haluat ottaa selvää ja ymmärtää ympärilläsi olevaa kuvakulttuuria ja haluat itse oppia tekemään kuvia käyttäen monipuolisesti erilaisia kuvan tekemisen tapoja ja materiaaleja. Pidät piirtämisestä, maalaamisesta, valokuvaamisesta, rakentelusta ja digitaalisesta kuvankäsittelystä, videoiden, animaatioiden, sarjakuvien tekemisestä. Toisin sanoen sinulle tuottaa iloa käsillä tekeminen ja käsillä ajatteleminen sekä haluat kehittää kuvailmaisun taitoasi. Olet myös halukas ymmärtämään visuaaliseen kulttuuriin liittyviä ilmiöitä ja ajattelua niiden takana.

Oppitunneilla tehdään töitä yksin sekä yhdessä toisten kanssa. Opit taiteellista työskentelyprosessia sekä tiedonhankintataitoja. Opit ideoimaan ja suunnittelemaan sekä dokumentoimaan omaa kuvan tekemisen prosessiasi. Opiskelulle ovat ominaisia erilaiset ajankohtaiset teemat ja projektit, näyttelyiden rakentaminen sekä vierailut.

**Yhteyshenkilö Mervi Niemitalo**

# VALINNAINEN LIIKUNTA

Haluatko syventää liikunnan oppisisältöjä, kehittää liikuntataitojasi sekä liikkua enemmän? Valinnainen liikunta on taide- ja taitoaineen syventävä aine, jossa harjoitellaan monipuolisesti eri liikuntamuotoja sekä kehitetään fyysisiä ominaisuuksia. Valinnaisessa liikunnassa voidaan toteuttaa myös erilaisia teemajaksoja (esim. Kehonhallinta, -huolto, lihaskuntoharjoittelu, Musiikkiliikunta, pallopelit) oppilaiden toiveiden mukaan.

**Yhteyshenkilöt Kati Haapakorva ja Aappo Autti**

# VALINNAINEN MUSIIKKI

Valinnainen musiikki on toiminnallinen, yhteistyö- ja esiintymistaitoja kehittävä aine. Tunneilla pyritään ottamaan huomioon opiskelijoiden musiikkimieltymykset ja kiinnostuksen kohteet. Tunneilla saa halutessaan syventyä ”oman” instrumentin opiskeluun tai lauluun. Opintoihin voi hyvin tulla mukaan, vaikkei aikaisempaa harrastuneisuutta olisikaan. Tavoitteena on suvaitsevan ja kannustavan ilmapiirin luominen sekä musiikista nauttiminen.

**Mitä opiskelet?**

* tutustutaan eri musiikinlajeihin ja -tyyleihin
* harjoitetaan henkilökohtaisia musisointitaitoja
* harjoitetaan yhteismusisointitaitoja
* kerrataan ja syvennetään kaikille yhteisten musiikkiopintojen sisältöjä

**Miten opiskelet?**

* laulaminen ja/tai soittaminen
* pienten kirjallisten töiden tekeminen
* esitysten valmistaminen koulun juhliin ja tapahtumiin (ei esiintymispakkoa)
* mahdolliset vierailut esim. lähialueen konserteissa

**Miten arvioidaan?**

* tuntityöskentely ja -aktiivisuus
* yhteistyötaidot
* kirjalliset työt

Valinnainen musiikki arvioidaan numeroin (4-10)

**Yhteyshenkilö Anu Kemppainen**

# VALINNAINEN KOTITALOUS

Kotitalous on monipuolinen ja toiminnallinen arjen hallintaa harjoittava taitoaine. Kotitalouden syventävä valinnaisaine syventää ja täydentää 7. luokan kotitaloudessa opittuja kotitalouden taitoja. Aiheet käsittelevät monipuolisesti kotitalouden eri osa-alueita: ruokaosaaminen ja ruokakulttuuri, asuminen ja yhdessä eläminen sekä kuluttaja- talousosaaminen.

* Harjoitellaan taitoja, jotka helpottavat jokapäiväistä elämää
  + Yhteistyötaidot, taloudellisuus, rahankäyttö, kierrättäminen, puhtaanapito
* Kerrataan ja syvennetään 7.luokalla opittuja asioita
* Opetellaan valmistamaan ja suunnittelemaan erilaisia ruokia ja leivonnaisia arkeen sekä juhlaan
* Tutustutaan suomalaiseen ruokaperinteeseen ja muiden maiden ruokakulttuureihin
* Opitaan käyttämään erilaisia työvälineitä sekä kodinkoneita
* Seurataan kotitalouden ajankohtaisia asioita ja kokeillaan uutuustuotteita
* Tehdään mahdollisuuksien mukaan vierailuja lähialueen kotitalousalan yrityksiin

**Miten opiskelet?**

* Käytännön työskentely, tekemällä oppiminen (yksilö-, pari- ja ryhmätyöt)
* Toiminnalliset projektit
* Oppimispäiväkirja
* Sähköiset viestimet oppimisen tukena

**Miten arvioidaan?**

* Jatkuva näyttö käytännön työskentelyssä, tuntiaktiivisuus
* Yhteistyötaidot
* Kirjalliset työt
* Pienet testit ja työkokeet

Valinnainen kotitalous arvioidaan numeroin (4-10).

**Yhteyshenkilöt Marjut Levy ja Päivi Päkkilä**

# DRAAMA

Draamassa päästään nauttimaan yhdessä tekemisen riemusta ja samalla oppimaan ryhmä- ja vuorovaikutustaitoja.

Tunneilla tehdään aluksi ryhmäytymisharjoituksia ja opetellaan tuntemaan toiset. Aluksi harjoituksia tehdään ryhmissä ja pareittain, vasta vähitellen yksin. Draaman tunneilla tehdään pantomiimi-, kuuloaisti-, tuntoaisti-, liike- ja äänenkäyttöharjoituksia, improvisaatioharjoituksia, pienoisnäytelmiä sekä juhliin esitysten valmistamista (juhlissa ei ole pakko esiintyä).

Valinnaisaineena draama sopii niille, jotka nauttivat esiintymisestä ja toisaalta myös niille, jotka haluavat saada rohkeutta esiintymiseen ja äänenkäyttöön. Ei tarvitse olla ”näyttelijä”, että voi tulla mukaan.

Draama arvioidaan numerolla 4 – 10 ja arviointiin vaikuttaa tuntityöskentely ja itsearviointi, jota tehdään oppimispäiväkirjaan.

**Yhteyshenkilöt Emmi Saukko ja Saana Piltonen**

# VALINNAINEN HISTORIA

Kiinnostaako sinua matka historian maailmaan? Tahdotko tietää tarkemmin henkilöistä historian tapahtumien takana? Kiinnostavatko sinua ilmiöt, tapahtumat tai eri kulttuurit? Haluatko ymmärtää paremmin sinua ympäröivää maailmaa? Historian valinnaiskurssi antaa sinulle mahdollisuuden päästä syvemmälle historian uumeniin. Kurssi on tarkoitettu oppilaille jotka ovat kiinnostuneet menneisyyden tutkimisesta sekä historian tapahtumien ja ilmiöiden vaikutuksesta nykypäivään. Kurssilla opetellaan hankkimaan tietoa historiasta monin eri tavoin ja samalla kriittisesti tulkitsemaan historian lähteitä. Kurssilla oppilaat pääsevät opiskelemaan historian aiheita oman mielenkiinnon mukaan. Kurssilla tutustutaan erilaisiin opiskelutapoihin esimerkiksi ryhmätöiden ja esitelmien tekoon, kuvien, dokumenttien ja elokuvien analysointiin ja niiden hyödyntämiseen historian opiskelussa. Tunneilla käytetään monipuolisesti hyväksi oppilaiden eri taitoja ja osaamista (esim. pienoismallien tai animaatioiden tekemistä). Kurssilla ei ole oppikirjaa, eikä kokeita, vaan arviointi suoritetaan tehtyjen töiden ja aktiivisuuden perusteella.

**Yhteyshenkilö Anne Hirvelä**

# PALLOPELIT

Haluatko kehittää itseäsi eri palloilulajeissa? Oppitunti pitää sisällään sisä- ja ulkopalloilulajien pelaamista, pelitaktiikan opettelua ja sääntötuntemuksen parantamista. Kurssilla opetellaan myös peliin liittyvien fyysisten ominaisuuksien kehittämistä.

**Yhteyshenkilöt Kati Haapakorva ja Aappo Autti**

# KEHO JA LIIKE

Haluatko kehittää kehonhallintaasi, itseilmaisuasi ja esiintymistaitosi? Oppitunneilla harjoitellaan monipuolisesti erilaisia tanssi- ja liikkumismuotoja sekä kehitetään fyysisiä ominaisuuksia omaa kehonpainoa hyödyntäen. Tunneilla voidaan myös tehdä esityksiä koulun tapahtumiin ja juhliin.

**Yhteyshenkilö Kati Haapakorva**

# TAITAVAKSI LIIKKUJAKSI

Haluatko kehittää omia liikuntataitojasi ja syventää tietämystäsi liikkumisen merkityksestä hyvinvoinnillesi? Oppitunneilla harjoitellaan monipuolisesti liikunta- ja välineenkäsittelytaitoja. Opit fyysisten ominaisuuksien kehittämiseen ja harjoittamiseen liittyvät tiedot ja taidot. Niiden avulla pystyt tekemään itsellesi harjoitusohjelman. Sinulla on myös mahdollisuus oman lajisi harjoitteluun joko itsenäisesti tai oman valmentajasi kanssa.

**Yhteyshenkilö Kati Haapakorva**

# TEKNINEN TYÖ 2/4 tuntia

**Mitä opiskelet?**

* Syvennetään seitsemännellä luokalla opittuja tietoja ja taitoja suunnittelemalla, valmistamalla tai korjaamalla erilaisia puu-, metalli-, muovi- ja elektroniikkatuotteita.
* Voit valmistaa tuotteita omien ideoiden pohjalta, esimerkiksi subbari, kassakaappi, matkakaiutin, radio, mopon huoltonostin, mopon alustaledit tai tietokonekaiutin. Mopon huolto ja korjaaminen tai tietokoneen lisälaitteiden asennus on tuttua hommaa myös. Puun taivutustöihin sekä metallin sorvaustöihin on hyvä mahdollisuus.
* Hyödynnetään tietokonetta esimerkiksi CNC-jyrsimen ohjaamisessa, kun leikataan kaiuttimen aukotuksia.
* Pääpaino oppilaan omien mielenkiinnon kohteiden esiintuomisessa.

**Miten opiskelet?**

* Käytännön työskentely eri materiaalien edellyttämillä työtavoilla ja työkaluilla.
* Korostetaan työturvallisia työtapoja sekä työturvallisuusmääräyksiä.
* Ideasta valmiiksi tuotteeksi!

**Miten sinua arvioidaan?**

* Jatkuva näyttö – tuntiaktiivisuus
* Valmistuneet työt ja työskentelyprosessin kulku
* Harrastuneisuus
* Arviointikeskustelut

**Yhteyshenkilö Petteri Kinnunen**

# TEKSTIILITYÖ

**Mitä opiskelet?**

* syvennytään tekstiilityön perustekniikoihin
* perehdytään oppilaan oman kiinnostuksen mukaan myös tekstiilityön erikoistekniikoihin

**Miten opiskelet?**

* 8. luokalla oppilas valmistaa valitsemallaan tekniikalla mm. alaosanvaatteen, kodintekstiilin ja uudistaa vaatteen
* 9. luokalla oppilas valmistaa valitsemallaan tekniikalla mm. yläosanvaatteen, vuodenaikaan tai teemaan liittyvän kodintekstiilin ja uusiokäyttää tekstiilimateriaaleja

**Miten sinua arvioidaan?**

* valmistuneet työt, työskentelyprosessi ja prosessin dokumentointi arvioidaan numeroilla 4-10
* lukukauden päätteeksi oppilaat saavat lisäksi suullisen arvioinnin

**Yhteyshenkilö Kaisa Peltonen**

# MINÄ JA ME TUKIOPPILAINA

Tukioppilaat ovat koulun selkäranka ja he tukevat koko kouluyhteisön hyvinvointia. Toiminnan tavoitteena on edistää toiset huomioivaa käyttäytymistä, luoda koulun yhteishenkeä, torjua yksinäisyyttä ja lisätä nuorten osallisuutta koulussa. Jos siis haluat tehdä koulustamme paremman paikan kaikille, haluat oppia järjestämään erilaisia tempauksia ja tapahtumia sekä kehittämään omia vahvuuksiasi, niin olet tukioppilastoimintaan sopiva nuori!

Tukioppilaat koulutetaan toimintaan yhteistyössä Mannerheimin lastensuojeluliiton kanssa, jonka jälkeen he toimivat koulun yhteishengen nostattajina yhdeksännen luokan loppuun asti. Opintojen aikana järjestetään erilaisia koulun yhteisiä tapahtumia (esim. pipopäivä, ystävänpäivä, tms.), ryhmäytymistä eri luokka-asteille, osallistutaan yhteisten juhlien järjestelyihin (esim. vappujuhla, 9-gaala, jne.) sekä tutustutaan vapaaehtoistyöhön ja hyväntekeväisyyteen. Toimintamallit ja -tavat sovitaan yhdessä oppilaiden kanssa.

Valinnaisaineessa käydään läpi tukioppilastoiminnan perusteet: ryhmässä toimiminen ja ryhmän vetäminen, tukioppilastoiminnan arvot ja tavoitteet, ihmissuhdetaitojen vahvistaminen ja itsetuntemus, erilaisten toimintatapojen löytäminen sekä tukioppilastoiminnan tavoitteellisuus, suunnittelu ja arviointi. Lisäksi tukioppilaat käyvät läpi kiusaamisen ehkäisemiseen, itsetuntemukseen, nettiturvallisuuteen, päihdekasvatukseen, tunnetaitoihin, osallisuuteen ja ryhmäytymiseen liittyviä kokonaisuuksia.

Opintojen aikana oppilas oppii järjestämään erilaisia tapahtumia, ryhmässä toimimisen ja johtamisen taitoja, ottamaan vastuuta itsestään ja lähiympäristöstään, kehittämään omia vahvuuksiaan sekä ihmissuhdetaitoja.

9. luokan päätteeksi oppilas saa tukioppilastodistuksen käymistään erikoiskoulutuksista, josta on usein hyötyä kesätyö- ja jatko-opiskelupaikkoja hakiessa.

**Yhteyshenkilöt Johanna Herranen ja Veli-Matti Pulkkinen**

# KANSAINVÄLISYYTTÄ JA ENGLANTIA

Maapallo on pyöreä ja kirjava! Kansainvälisyyttä ja englantia -tunneilla etsitään tietoa maailman eri kulttuureista. Samalla opitaan ymmärtämään, kuinka nämä kulttuurit ovat muotoutuneet ja mitä eri kulttuureille mahdollisesti tapahtuu tulevaisuudessa. Kansainvälisyyttä ja englantia -oppitunneilla käsitellään tapoja, uskomuksia, kieliä, ruokaa, harrastuksia ja muita ilmiöitä maailman eri kolkissa. Tunneilla käsitellään myös matkailua, opiskelua ja työntekoa ulkomailla, globalisaatiota sekä maasta- ja maahanmuuttoa.

Tämä valinnaisaine antaa oppilaalle eväitä, joiden avulla voi kasvaa tiedostavaksi maailmankansalaiseksi, joka osaa ymmärtää ja arvostaa erilaisia kulttuureja sekä tulee toimeen erilaisissa kulttuuriympäristöissä. Kansainvälisyyttä ja englantia –valinnaisaineen oppitunneilla haetaan tietoa, tehdään projektitöitä, katsotaan ja analysoidaan elokuvia, kuunnellaan musiikkia, opitaan tunneilla käyviltä vierailijoilta sekä käydään lähiympäristössä tutustumassa sopiviin kohteisiin. Kurssin opetuskieli on luonnollisesti suomi, mutta osa materiaalista ja tehtävistä on englanninkielisiä, minkä vuoksi Kansainvälisyyttä ja englantia –valinnaisaineena on omiaan parantamaan myös oppilaan englannin taitoja.

**Yhteyshenkilö Päivi Seppänen**

# MEDIATAITO

Mediataito sopii sinulle, joka innostunut uusista asioista ja olet utelias. Olet kiinnostunut vaikuttamisesta ja tartut mielelläsi ajankohtaisiin asioihin. Pidät videokuvaamisesta, valokuvaamisesta ja haluat tuottaa sisältöä verkkoon. Haluat kehittää tiedonhakutaitojasi ja olet valmis tekemään yhteistyötä eri ihmisten kanssa. Mediataidossa opit kriittistä medialukutaitoa ja opit erottamaan valheellista tietoa faktasta. Opit itsenäistä ajattelutaitoa, tiedonhakutaitoa ja hyvän tekstin rakentamista. Ymmärrät sananvapauden vastuuta ja vapautta. Ilmaiset itseäsi rohkeasti eri mediavälinein ja opit aktiivista kansalaisuutta. Mediataidossa työskentelet yhdessä toisten kanssa tekemällä esimerkiksi videoita, lyhytelokuvia, digitarinoita, julisteita, uutisia ja sarjakuvia jne. Julkaisemme tuotoksia verkossa ja kouluympäristössä. Teemme yhteistyötä myös median ammattilaisten kanssa ja vierailemme mahdollisuuksien mukaan Oulun alueen ja valtakunnan mediataloissa.

**Yhteyshenkilö Marika Ulvi**

# TIETOTEKNIIKKA

**Mitä opiskelet?**

* tietotekniikan taitojen syventäminen ja hyödyntäminen opiskelussa nyt ja tulevaisuudessa
* syvennetään ja laajennetaan tietotekniikan perustaitoja tavallisimpien ja yleisimpien ohjelmien osalta
  + tekstinkäsittely, taulukkolaskenta, esitysgrafiikka, kyselylomakkeet, animaatio, kuvankäsittely, videon ja äänen editointi
* tutustutaan joihinkin tietotekniikan piiriin mukaan tulleisiin nykyaikaisiin asiasisältöihin ja kokonaisuuksiin
  + 3D mallintaminen, ohjelmointi, robotiikka

**Miten opiskelet?**

* opeteltavien ohjelmien käyttöä harjoitellaan erilaisilla tehtävillä ja harjoituksilla
* tietoa soveltavien usean eri sovelluksen yhteiskäytöllä toteutettavilla esityksillä ja projekteilla.

**Miten sinua arvioidaan?**

* valmistuneet harjoitukset, esitykset ja projektit sekä työskentely arvioidaan suullisesti/numeroin 4-10.
* lukukauden päätteeksi oppilaat saavat tietotekniikasta numeroarvioinnin 4-10

**Yhteyshenkilö Henriikka Pasanen**

# YRITTÄJYYS TUTUKSI

Mitä opiskelet: Valinnaisaineessa hankitaan tietoa mm. mitä yrityksen perustaminen vaatii sekä tutustutaan yrittäjän luonteenpiirteisiin. Lisäksi opiskellaan oman yrityksen pyörittämiseen vaadittavia asioita kuten kirjanpitoa, markkinointia sekä laskelmia oman yrityksen kannattavuudesta ja verotuksesta. Miten opiskelet? Oppituntien lisäksi tutustutaan tietokone-, tiedonhaku- sekä sosiaalisiin taitoihin. Harjoitetaan oman yrityksen toimintaa sekä käydään vierailuilla yrityksissä. Miten sinua arvioidaan? Sinua arvioidaan oma-aloitteisuuden, erilaisten tuotosten sekä tuntiaktiivisuuden mukaan. Lukukauden päätteeksi oppilaat saavat numeroarvioinnin 4-10

**Yhteyshenkilö Marjaana Valtakorpi**

# KOTITALOUDEN MONITAITAJA

**Kotitalouden soveltava kurssi**

Kiinnostavatko sinua ilmiöt ruoanvalmistuksen ja leivonnan takana? Oletko ihmetellyt miksi sipuli saa sinut kyynelehtimään? Miksi liha kannattaa ruskistaa ennen haudutusta? Miten kerrosjuoman kerrokset eivät sekoitu keskenään? Kurssilla on mahdollisuus perehtyä ruoanvalmistuksen kemiaan.

Haluatko perehtyä eri maiden ruokakulttuureihin? Miten mausteet ja tutkimusmatkat liittyvät toisiinsa? Mikä merkitys uskonnoilla ja historialla on ruokakulttuuriin? Miten maantieteellinen sijainti vaikuttaa ruokakulttuuriin?

Tutustutaan englantilaiseen ja amerikkalaiseen ruokakulttuuriin englanninkielisten ohjeiden ja sanaston avulla

Perehdytään kansainvälisiin leivonnaisiin ja harjoitellaan erilaisia pursotus- ja koristelutekniikoita

Kurssilla on mahdollisuus suorittaa hygieniapassi. Käymme tutustumassa oman alueen yrityksiin tai tunnilla käy vierailija/vierailijoita.

Muun muassa näitä asioita on mahdollisuus opiskella soveltavalla kotitalouden kurssilla. Kurssin sisältöä suunnitellaan yhdessä kurssin aikana. Oppitunneilla haetaan tietoa, tehdään projektitöitä ja opitaan yhdessä. Tarvittaessa teemme yhteistyötä kemian, fysiikan tai kielten opettajien kanssa. Tunneilla käy mahdollisuuksien mukaan vierailijoita, käymme tutustumassa lähialueen mielenkiintoisiin koulutuskohteisiin ja työpaikkoihin sekä johonkin etniseen ravintolaan.

**Miten opiskelet?**

* Käytännön työskentely, tekemällä oppiminen (yksilö-, pari- ja ryhmätyöt)
* Toiminnalliset projektit
* Oppimispäiväkirja
* Sähköiset viestimet oppimisen tukena

**Miten arvioidaan?**

* Jatkuva näyttö käytännön työskentelyssä, tuntiaktiivisuus
* Yhteistyötaidot
* Kirjalliset työt
* Pienet testit ja työkokeet

Arvioidaan numeroin (4-10).

**Yhteyshenkilöt Marjut Levy ja Päivi Päkkilä**

# B2-KIELET (saksa, ranska, venäjä)

Kansainvälistyvässä maailmassa vieraan kielen ja kulttuurin tunteminen on tärkeää. Tänä päivänä joutuu usein tilanteisiin, joissa tarvitaan vieraiden kielten osaamista.

Työelämässä vieraan kielen osaaminen on tärkeä kilpailutekijä. Harvinaisempien kielten taitajille on suuri kysyntä tulevaisuudessa.

## SAKSA

Saksa on tärkeä kieli Euroopassa. Saksaa puhuu n. 100 milj. ihmistä äidinkielenään Saksassa, Itävallassa, Sveitsissä. Saksaa osataan myös monissa muissa maissa. Monissa ammateissa saksan taidosta on hyötyä, mm. matkailualalla ja muissa palveluammateissa, tekniikassa, lääketieteessä, kulttuurialoilla.

**Mitä opiskelet?**

* kielen ääntämisen perusteita, perussanastoa tutuista aihepiireistä
* ymmärtämään tavallisimpia omaan elämääsi liittyviä kysymyksiä, ohjeita, pyyntöjä ja kieltoja
* lukemaan omaan elämääsi liittyviä yksinkertaisia viestejä
* kirjoittamaan kortteja, sähköpostiviestejä, muistilappuja ja muita hyvin lyhyitä viestejä sekä joitakin perustietoja itsestäsi ja lähipiiristäsi
* perusasioita saksankielisistä maista ja niiden kulttuurista

**Miten opiskelet?**

* 8. luokalla pääpaino on suullisen kielitaidon kehittämisessä
* 9. luokalla suullisen kielitaidon kehittäminen jatkuu. Kirjallinen harjoittelu lisääntyy.
* Tunneilla työskennellään paljon pareittain ja ryhmissä.
* Myös kotona opettelet sanastoa, viestintätilanteita, rakenteita, kuullun ymmärtämistä ja tekstin ymmärtämistä. Apunasi opiskelussa on oppikirja, harjoituskirja, oppikirjan äänite, oppikirjan nettitehtävät osoitteessa [www.sanomapro.fi](http://www.sanomapro.fi) ja sanasto- ja rakennetehtävät osoitteessa [www.opinaika.fi/kempele](http://www.opinaika.fi/kempele) (Sanasto saksa ja Harjoitukset saksa)

**Miten sinua arvioidaan?**

* Jatkuva näyttö ja numeroarviointi 4-10
* Aktiivinen osallistuminen tunneilla ja positiivinen asenne
* Suulliset ja kirjalliset kokeet
* Itse-, pari- ja vertaisarviointi

**Yhteyshenkilö Riitta Jussila**

## RANSKA

Ranska on todellinen maailman kieli, yli 200 miljoonaa ihmistä puhuu sitä äidinkielenään viidessä maanosassa. Englannin jälkeen ranska on eniten opiskeltu vieras kieli maailmassa. Ranskan kielen taidosta on hyötyä monella eri alalla, se on virallinen kieli monessa kansainvälisessä järjestössä (esim. YK, Nato, EU). Ranskan kielen avulla on helpompi oppia myös muita romaanisia kieliä kuten espanjaa, italiaa ja portugalia.

**Mitä opiskelet?**

* Kielen ääntämistä sekä perussanastoa
  + ranskan kielen käyttöä monipuolisissa viestintätilanteissa
  + kuullun ja luetun ymmärtämistä
* ranskalaista kulttuuria

**Miten opiskelet?**

8. luokalla pääpaino on suullisen kielitaidon kehittämisessä

* 9. luokalla suullisen kielitaidon kehittäminen jatkuu. Kirjallinen harjoittelu lisääntyy.
* Tunneilla työskennellään paljon pareittain ja ryhmissä.
* Kotona kertaat opittua ja opettelet sanastoa, rakenteita sekä viestintätilanteita

**Miten sinua arvioidaan?**

* Jatkuva näyttö ja numeroarviointi 4-10
* Aktiivinen osallistuminen tunneilla ja positiivinen asenne
* Suulliset ja kirjalliset kokeet
* Itse-, pari- ja vertaisarviointi

**Yhteyshenkilö Mariette Monney**

## VENÄJÄ

Venäjä on maailman viidenneksi puhutuin kieli. Äidinkielenään sitä puhuu noin 170 miljoonaa ihmistä. Venäjä on Suomessa kolmanneksi yleisin kieli, suomen ja ruotsin jälkeen. Venäjä kuuluu slaavilaisiin kieliin ja sitä kirjoitetaan kyrillisin kirjaimin. Monissa ammateissa venäjän kielen taidosta on hyötyä.

**Mitä opiskelet?**

* kyrilliset kirjaimet
* venäjän alkeet pääasiassa eri viestintätilanteissa

**Miten opiskelet?**

* 8. luokalla painotetaan suullisen kielitaidon kehittämistä
* 9. luokalla suullisen kielitaidon kehittäminen jatkuu. Kirjallinen harjoittelu lisääntyy
* tunneilla työskennellään paljon pareittain, tehdään sanastoon ja kulttuuriin liittyviä töitä sekä hyödynnetään verkkotehtäviä
* kotona kertaat opittua ja opettelet sanastoa, rakenteita sekä viestintätilanteita

**Miten sinua arvioidaan?**

* Jatkuva näyttö ja numeroarviointi 4-10
* Aktiivinen osallistuminen tunneilla ja positiivinen asenne
* Suulliset ja kirjalliset kokeet
* Itse-, pari- ja vertaisarviointi

**VALINTAKORTTI 2022 Nimi ja luokka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Ympyröi tästä **ensimmäinen** valinnaisaine.

|  |  |  |  |
| --- | --- | --- | --- |
| kotitalous | kuvataide | liikunta | musiikki |

Ympyröi tähän varavalinta, jos yllä oleva valinta ei toteudu.

|  |  |  |  |
| --- | --- | --- | --- |
| kotitalous | kuvataide | liikunta | musiikki |

1. Ympyröi tästä **toinen** valinnaisaine. Älä kuitenkaan enää valitse samaa kuin kohdassa 1.

|  |  |  |  |
| --- | --- | --- | --- |
| kotitalous | kuvataide | liikunta | musiikki |
| kotitalouden monitaitaja | tekninen työ 2 h | tekninen työ 4h | tekstiilityö |
| draama | pallopelit | tietotekniikka | minä ja me tukioppilaina |
| valinnainen historia | taitavaksi liikkujaksi | keho ja liike | Yrittäjyys tutuksi |
| mediataito | kansainvälisyyttä ja englantia | saksa | ranska |
| venäjä |  |  |  |

Ympyröi tästä varavalinta, jos toinen valinnaisaine ei toteudu.

|  |  |  |  |
| --- | --- | --- | --- |
| kotitalous | kuvataide | liikunta | musiikki |
| kotitalouden monitaitaja | tekninen työ 2h | tekninen työ 4h | tekstiilityö |
| draama | pallopelit | tietotekniikka | minä ja me tukioppilaina |
| valinnainen historia | taitavaksi liikkujaksi | keho ja liike | Yrittäjyys tutuksi |
| mediataito | kansainvälisyyttä ja englantia | saksa | ranska |
| venäjä |  |  |  |

1. Ympyröi tästä **kolmas** valinnaisaine. Älä kuitenkaan enää valitse samaa kuin kohdassa 1 tai 2.

|  |  |  |  |
| --- | --- | --- | --- |
| kotitalous | kuvataide | liikunta | musiikki |
| kotitalouden monitaitaja | tekninen työ 2h | tekninen työ 4h | tekstiilityö |
| draama | pallopelit | tietotekniikka | minä ja me tukioppilaina |
| valinnainen historia | taitavaksi liikkujaksi | keho ja liike | Yrittäjyys tutuksi |
| mediataito | kansainvälisyyttä ja englantia | saksa | ranska |
| venäjä |  |  |  |

Ympyröi tästä varavalinta, jos kolmas valinnaisaine ei toteudu.

|  |  |  |  |
| --- | --- | --- | --- |
| kotitalous | kuvataide | liikunta | musiikki |
| kotitalouden monitaitaja | tekninen työ 2h | tekninen työ 4h | tekstiilityö |
| draama | pallopelit | tietotekniikka | minä ja me tukioppilaina |
| valinnainen historia | taitavaksi liikkujaksi | keho ja liike | Yrittäjyys tutuksi |
| mediataito | kansainvälisyyttä ja englantia | saksa | ranska |
| venäjä |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

huoltajan allekirjoitus oppilaan allekirjoitus

Palautettava opinto-ohjaajalle viimeistään 4.2.2022